Тилегенова Бүбүталип

Тилегенова Бүбүталип Бычмачы-тикмечи. 1933-ж. Жумгал районундагы Илаке айылында төрөлгөи (уруусу төлөк). Атасы жин ооруларды айыктырган чоң молдо болгон. Балдар үйүндө тарбияланган. 

Көркөмдүк дүйнөсүндө (комуз чертүүгө) кичине кезинен кызыккандыктан композитор Акмат Аманбаевдин сунушу боюнча Бишкектеги Күрөңкеев атындагы окуу жайына кирип, хор-дирижёрлук бөлүмүн бүтүргөн. Кыргыз мамлекеттик академиялык А. Малдыбаев атындагы опера жана балет театрында гримдөөчү болуп эмгектенет. Театрда «Ажал ордуна», «Айчүрөк», «Опричник», «Пиковая дама», «Ак мөөр», «Курманбек» өңдүү опералык чыгармаларга жардамчы-режиссёр, режиссёрдук кылуу менен аларда ойноочу персонаждарга орус-кыргыз кийим-кечектерин тигет. Анын колунан жаралып, көркөм көчөттөрү ойдогудай түшүрүлгөн баш кийимдер: топу, шөкүлө, тебетей, элечек ар бир сахнада ойногон персонаждардын мүнөздөрүнө, аткарган партияларына шайкеш келет. Алардын жердигин баркуттан, шурудан, жиптен, кылдан, үкү канатынан, аң терилеринен тандайт. «Ак мөөрдөгү», «Курманбекгеги», «Айчүрөктөгү» негизги образ-кейипкерлердин кийип чыккан асем кийимдеринен сырткары 40 чоронун жоого аттануучу зоотторунун, 22 кыздын шөкүлөсүнүн ж. б. үлгүлөрдүн автору.

Колдонулган адабияттар
Акматалиев A. Кыргыздын уз-усталары: Антология/Башкы ред. А. Карыпкулов; сүрөтчүлөрү Д. Чочунбаева, Г. В. Половникова. — Б.: КЭнин Башкы редакциясы, 1997, — 240 б.
ISBN 5-89750-080-0
Категория:Инсандар